el Correfocs de Cala'n Porter\ngeganters-mao | 23 Setembre, 2007 09:02\nEl passat divendres el grup de Diables de Maó va fer a Cala’n Porter el darrer correfocs de la temporada d’ estiu.\nDestacant que no existeixen dos correfocs iguals, la actuació d’ aquest cap de setmana va variar poc de les que es solen fer cada any amb motiu de les festes de la urbanització. Obligatòriament es va esperar que fos ben fosc per que la comitiva iniciés la marxa des de la Plaça d’ en Mevis fins a la pista esportiva, la desfilada es va fer amb el soroll dels timbals però sense foc. Ja va ser arribats a l’ escenari principal de la actuació on els dimonis van carregar les seves maces i el drac Cap de Fibló va començar a escopir foc.\nAquesta darrera actuació de foc de la temporada destaca per ser contemplada pels residents de Cala’n Porter, però també per molts de turistes que en aquesta època de l’ any encara omplen els apartaments de la urbanització. En aquest cas els punts de llum creats per la pirotècnia es van poder mesclar amb tota una bateria de flashos procedents de infinitat de cameres fotogràfiques, les que en pocs dies portaran a altres països del mon el testimoni de la manera que tenim els menorquins de representar l’ infern, i fer-ho dins el marc de les festes d’ estiu.\nAvui els vestits de dimoni ja pengen de l’ estenedor de moltes cases i els dimonis donen per acabada una temporada que va començar amb la simbòlica arribada de l’ estiu, amb l’ espectacle Piro-teatral de la nit de Sant Joan; seguida de altres actuacions al llarg de l’ estiu i que aquest cap de setmana ha donat pas a una altre època, en que les festes patronals passen a la categoria de record d’ estiu i també a desig per l’ any que ve.\nCom hem comentat en altres ocasions el grup de Dimonis el formen els mateixos membres de la Colla de Geganters de Maó. D’ aquest són una trentena els que porten les maces, els tridents els estàndards, donen vida al drac Cap de Fibló i sonen el timbals dins la festa del foc.\nVisita també www.gegantsmao.menorca.es .\nSant Nicolau tanca l' estiu amb clau\ngeganters-mao | 15 Setembre, 2007 20:32\nSant Nicolau tanca l’ estiu amb clau\nAvui dissabte de Sant Nicolau, el poble d’ Es Mercadal ha participat de la darrera cercavila de la temporada de la Colla de Geganters de Maó.\nEl poble més cèntric de l’ illa sol ser el que cada any inaugura la temporada d’ estiu, amb les Festes de Sant Martí, amb les portes de l’ ajuntament sent testimoni d’ un poble que crida a la festa, amb el primer toc de flabiol, els gegants ballant, els carrers plens de gent de gom a gom, una plaça que queda petita per tots els que volen participar del Jaleo, les revetlles i els focs d’ artifici.\nLes festes de les que el poble d’ Es Mercadal aquest cap de setmana n’ està sent testimoni (Que a diferència de Sant Martí que es celebren el segon cap de setmana de juliol aquestes es fan el segon de setembre) podrien ser molt similars a les abans esmentades però amb la diferència de que resulten menys concorregudes. Molt del jovent que està a l’ illa el més de juliol pot ser ja hagi marxat a la península a estudiar, el turisme nacional també ha tornat al seu lloc d’ origen. El resultat són unes Festes de Sant Nicolau més pels habitants del poble i pels que són residents a l’ illa durant tot l’ any, els que no es volen perdre la darrera de l’ estiu.\nLa questió es que el poble d’ Es Mercadal fa quasi tres dècades va decidir que volia que els gegants formessin part de les seves festes, és així que avui en Martí i na Maria no han faltat a la seva cita anual amb la que tanca l’ estiu. Com hem mencionat abans el públic ha estat menys, però el ritual el mateix. A les cinc en punt, a les primeres notes dels músics, els gegants han abandonat la façana de l’ ajuntament per iniciar la tradicional volta pel poble.\nLa música ha anat a càrrec del grup “Los muchachos”, formació tipus xaranga amb llarga experiència animant les festes menorquines, i els mateixos músics de la Colla de Geganters de Maó, els grallers. Fent un “mano a mano”, una cançó cada un, Els gegants no han trobat excusa per aturar de ballar ni un moment.\nLa volta ha estat la habitual, amb la obligatòria aturada davant la residència de gent gran per oferir-lis els millors balls, i en poc més o menys una hora la plaça Constitució ens esperava de nou, en aquesta ocasió per presenciar els balls finals.\nDestaquem que a la tornada a plaça ja es notava que havia més gent que quan la partida, han estat aquests els que han aplaudit els quinze minuts en que els gegants en Martí i na Maria han cremat el darrer cartutx, ballant s’ entén.\nEn el cas dels geganters hem de destacar que aquesta vegada el “Passi-ho be” ha anat en serio, a diferència d’ altres festes d’ estiu on es sona el “Passi-ho be fins l’ any que ve” però el cap de setmana següent ja estem en un altre poble portant gegants altre vegada. Aquest cop al regresar a casa tota la roba podrà anar de la rentadora a l’ armari, per quedar entre la roba de l’ estiu que ens està deixant, a la espera de les festes de poble de l’ any que ve, les de la temporada 2008.\nEn el cas dels gegants, tant els d’ Es Mercadal com molts altres, els queda tot l’ hivern per reposar, passar per la I.T.V. per veure si els fa falta algun repàs en la pintura, cos, estructura, vestuari... etc. En tot cas el que arriba amb Sant Nicolau és una època de descants per les figures, doncs com ens diu la dita “cada cosa al seu temps i a l’ estiu cigales”.\nMentre els geganters ocuparem el temps amb les moltes altres tasques que propicia l’ entitat gegantera. Després d’ algunes setmanes de descans començarem a parlar dels passacarrers de l’ any que ve, els músics tornaran a assajar tots els dissabtes, contactarem amb els gegants que visitaran unes llunyanes Festes de Gràcia de l’ any 2008... .\nAh, i parlant de cloendes el proper divendres dia 21 els que tanquen la temporada són el Grup de Diables de Maó, escampant les seves espurnes en les festes de Cala’n Porter.\nVisiteu també www.gegantsmao.menorca.es .\nPassi-ho be i fins l' any que ve\ngeganters-mao | 09 Setembre, 2007 20:40\nPassi-ho be i fins l’ any que ve\nAvui han acabat oficialment les festes de la Mare de Déu de Gràcia en la seva edició d’ enguany. En aquestes hores en Tomeu i na Guida, en Pere i na Gràcia i en Miquelet es Salero ja descansen de tots aquest dies a la que és la seva casa durant bona part de l’ any, l’ antic quarter de Santiago.\nLa jornada de gegants d’ avui i darrera per enguany ha començat a les set i mitja del fosquet. El punt de partida com sempre el Pla de la Parròquia i l’ arribada al que avui és el punt neuràlgic de la festa: el port de Maó. Destaquem que el dia de la segona festa sol ser el que únicament surten al carrer els gegants de la ciutat, doncs els convidats de els altres pobles de l’ illa ja solen haver marxat a les seves cases, i els arribats de fora aprofiten aquest dia pot ser per fer turisme o veure les festes com uns espectadors més.\nÉs així que el ritual s’ ha repetit com tots els dies anteriors: els grallers afinant els instruments, els gegants baixant les escales de l’ ajuntament, els seus portadors estrenyent les faixes i gegants col·locats que tornem a partir.\nAlgo tindran aquests gegants que mai cansen als seus incondicionals seguidors. Destaquem que avui ha estat el quart dia seguit de sortir a voltar pels carrers de la ciutat i el públic igual que el primer dia: sense perdre detall. La baixada al port ha estat tan multitudinària com cada any, la gent que ens esperava baix el Parc Rotxina ben prou com per no deixar de ballar ni un moment. Un petit cercavila per la vora de la mar ha portat als quatre gegants i al nano en Miquelet fins a l’ escenari on tindrien la responsabilitat de oferir lo millor d’ ells, la traca final, amb la que concloure la seva participació dins les festes.\nLa despedida dels gegants ha estat en forma de dos balls de lluïment. El primer l’ ha ballar en Miquelet, el tema ha estat el que porta per títol “Ball d’ es salero”, compost pels mateixos grallers. Els músics hi ha aportat les notes i la gràcia de la balladora que en aquell moment portava la figura ha provocat una forta ovació per part del públic. El segon ball ja ha estat el que porta per títol “gegants”, també compost pels propis grallers de la ciutat, que ha estat ballat per en Tomeu i na Guida i en Pere i na Gràcia.\nEn tot cas el tema que ha tancat la nit de gegants ha estat l’ obligatori “passi-ho be” (tema popularitzat per La Trinca), l’ han ballat totes les figures juntes i un impressionant final lent amb un voltar de faldons dels gegants ha despertat de nou els aplaudiments del públic que els ha acomiadat fins l’ any que ve.\nDes de aquestes ratlles volem enviar el nostre agraïment a tots els amics que han participat de les festes, com cada any a les agrupacions de l’ illa que han compartit plaça, suor i il·lusions amb nosaltres, i molt especialment a les que han arribat d’ altres terres per oferir-nos el millor d’ ells: Falconers de Barcelona, geganters de Mancor de la Vall i geganters d’ Hostalric.\nPassi-ho be ,Passi-ho be, passi-ho be i moltes gràcies, passi-ho be, passi-ho be, fins l’ any que ve.\nel matí de la Mare de Déu de Gràcia\ngeganters-mao | 08 Setembre, 2007 17:00\nEl d’ avui matí ha estat el passacarrers més matiner d’ en Tomeu i na Guida, en el que el desespero dels geganters buscant ansiosos la gresca i la festa és substituït per algun que altre badall, les ulleres de sol (ocultant una nit sencera de festa) i la falta d’ algú que ja no ha sentit el despertador (aportant la anècdota a la jornada).\nLa qüestió és que just entregada la bandera de la ciutat i haver començat el replec de sa colcada, ha estat el moment de començar a treure els gegants. Per la jornada d’ avui també hem de destacar que els gegants menorquins que ens havien acompanyat els dies passats també han volgut dormir una estona més i els que han sortit a ballar han estat els arribats des de Terres Catalanes, els de l’ Illa de Mallorca i com no podia ser d’ altre manera els amfitrions maonessos: en Miquelet es Salero, en Pere i na Gràcia i en Tomeu i na Guida.\nSi be la sortida a les nou del matí sol ser feixuga i se suma al cansament dels dies anteriors, poc es tarda en trobar gent pels carrers animant als geganters, demanant música als grallers i prest tot torna a ser com si avui comencessin les festes.\nL’ itinerari tradicional del dissabte de Gràcia obliga a passar per davant l’ hospital Verge del Toro, doncs fins fa poc era la única manera de que alguns maonesos poguessin veure els gegants. Al haver cessat dit hospital en la seva activitat com a tal s’ hi ha passat igualment però sense fer aturada per ballar els gegants.\nAllà on si ens hem aturat per oferir els nostres millors balls ha estat al Carrer Madrid, davant “ca es veterinari”, el que cada any inverteix esforç i il·lusió per tenir-nos un bon berenar a punt. I clar, amb la gasolina posada la cosa ja no hi ha qui la aturi. Destaquem també un any més l’ afegit a la cercavila d’ un grup d’ amics que espontàniament sol carregar un carretó amb coca amb xocolata i aigua amb la que obsequiar als portadors de gegants i músics.\nLlavonces després del que acabem de contar, ja no hi queda cap rastre de les cares de son, les ulleres de sol ja deixen de fer falta i pel que s’ hagi dormit ell s’ ho perd.\nLa passada pel barri dels pescadors sempre tan agraïda, i el carrer de la Plana i la Reina ple de gent que no es vol perdre el pas dels gegants.\nSi algú no coneixia una nova tradició de les festes de la Mare de déu de Gràcia, que pot ser algun dia surti fins i tot anunciada al programa d` actes, és la “Despertà” a casa del popular Miquel Camps, cantant del grup Pinyeta Pinyol. La broma de que els grallers entressin a la seva habitació per fer-li una diana a peu de llit, ja va per l’ any que fa cinc o sis i deixar de fer-ho ja seria no complir amb “el ritual”. El cas és que en aquell tros del carrer Sant Ferran són vàries les cases que obren les portes per oferir bereneta als geganters, fet que fa que acabem la jornada del matí amb la panxa ben plena.\nSortint d’ aquell barri prest entrem de nou al centre de la ciutat, amb la música dels bars també despertant de la jornada del dia abans, la arena posada pel pas dels cavalls a la espera de que hi caiguin els primers gots de plàstic (esperem que cada any menys per l’ us dels fets a propòsit per ser reciclats) i la gent ja anant cap al Pla de la Parròquia doncs el segon jaleo de festes ja està entrant en la categoria d’ imminent.\nLa entrada a la Plaça Constitució torna a ser multitudinària i uns pocs balls precedeixen a la foto de grup de tots els participant en el tradicional passacarrers del dia principal.\nUns altres que entren a plaça poc després dels gegants són els Falconers de Barcelona, per fer una petita exhibició del seu art, això és a l’ hora que els gegants van entrant de nou i d’ un en un als balcons de l’ ajuntament.\nJa en tenim fet el setanta cinc per cent i la darrera per enguany serà demà, amb la baixada dels gegants de Maó al moll, la que sol sorprendre per la gran quantitat de gent que la segueix com si de gegants anessin enrera. En tot cas l’ escenari és immillorable i és una manera polida de seguir els balls en una jornada ja més tranquil·la que la dels dies abans.\nEl dissabte de la Mare de Déu de Gràcia.\ngeganters-mao | 07 Setembre, 2007 20:48\nEn el moment d’ escriure aquesta crònica el primer “jaleo” de les festes de la Mare de Déu de Gràcia encara va en totes, els gegants ja fa algunes hores que han tornat a l’ Ajuntament de fer la seva volta i alguns geganters ja estem a casa sopant i recuperant forces per demà matí a primera hora tornar a partir.\nBuscant donar un guió cronològic a la jornada d’ avui la començarem damunt les onze i mitja del matí, quan els geganters arribats des de Hostalric han estat rebuts oficialment al salo de plens de l’ Ajuntament. Mentre alguns membres de l’ entitat gegantera maonesa anaven a alguns llocs i cases “estratègiques” a deixar l’ aigua que haurien de menester poques hores més tard durant el passacarrers. Altres portaven matalassos cap al pavelló on havien de dormir els geganters arribats de fora de l’ illa... i és que ser geganter durant les Festes de Gràcia comporta moltes feines a part de la de portar gegants.\nTot i així la principal en el dia d’ avui arribava, tal com estava anunciat, a les quatre i quart del capvespre. Estem parlant de la sortida del gran cercaviles del dissabte de Gràcia.\nUn rera altre han anat sortint les parelles de gegagants amb els seus músics de darrera la parròquia. Els primers que han encetat la plaça han estat el grup de tamboriners de Dalt Sant Joan, els que han posat la música per que poguessin ballar els arribats des de Sant Lluís: la gegantona Tecla i un petit gegantet que reprodueix al televisiu “Doraimon”; També ha estat amb el grup de tambors i cornetes amb els que han ballat els arribats des de Llucmaçanes els pagesos menorquins Joan i Rita i la geganta boja (dons ens recorda els famosos gegants bojos del carnaval de Solsona) na Xisca. Els següents en sortir a plaça han estat els tres gegants arribats des de Hostalric (dels que en un article específic d’ aquest blog en trobareu àmplia informació), aquests han ballat amb el seu propi grup de grallers. Els següents han estat els arribats des de Mancor de la Vall, Mallorca, (dels que també trobarem amplia informació en aquest mateix blog), que han sortit sense els seus músics habituals, que fins demà al matí no arribaran a la nostre illa. com no podia ser d’ una altre manera la espectacular cercavila la han tancat els amfitrions: en Miquelet es Salero, en Pere i na Gràcia i en Tomeu i na Guida, tots ells acompanyats pel seu incondicional suport musical que són el grup de grallers de la Colla de Geganters de Maó.\nHem de lamentar per aquest any que, a diferència de l’ any passat que es van personar a les oficines de Cultura de l’ Ajuntament de Maó un grup de joves voluntaris per recuperar els cap-grossos, al no haver-se presentat enguany ningú per fer-se càrrec d’ aquests, tornen a quedar un any més guardats a l’ espera de que algun grup de fillets o adults els vulguin portar.\nLa qüestió es que la gran desfilada ha fet la seva passada per davant l’ ajuntament per enfilar cap al carrer Isabel II, el que els portaria fins la primera i obligatòria aturada: la del Pla del Monestir. Allà el grup de joves ja ens esperava per oferir-nos el acostumat refresc, que ha estat correspost amb el que sabíem fer: ballar els gegants. prest hem enfilat pel carrer d’ es Frares fins a s’ Arraval, d’ aquesta cap a s’ Rovellada de dalt cap es Cos i nova aturada a la residència de gent gran. En aquest cas tots els gegants han entrat dins per obsequiar a la gent major amb els millors balls dedicats a qui pot ser ja no pot sortir al carrer a buscar la festa. d’ allà aniríem cap a buscar el carrer de Gràcia amb una nova aturada just baix el carrer, on un incondicional grup de veïns any rera any ens tenen taula preparada. El resta de l’ itinerari ja és sabut: de per el carrer Infanta de nou cap al Pla de la Parròquia.\nEl que acabem de relatar amb unes poques ratlles parla de tres hores justes de passacarrers, de esquenes de portadors de gegants dolorides per la durada de la desfilada, dels llavis dels grallers que han fet vibrar la canya totes les vegades que han pogut i algunes més i sobre tot de molta festa. Estem parlant del passacarrers més llarg que coneixem, i n’ hem coneguts molts, però el d’ avui és cada any el més intens, el més viscut, el més esgotador però també el més nostre.\nA les tres hores justes els gegants tornaven a pujar de nou les escales de l’ Ajuntament, ara fins demà.\nEn aquests moments alguns geganters encara deuen estar al “Jaleo”, altres ballant en els bars, però al·lots no s’ us oblidi demà tothom a les vuit i mitja davant l’ Ajuntament que a les nou del matí tornem a partir.\nFestes de Gràcia, la nit del pregó\ngeganters-mao | 07 Setembre, 2007 07:24\nAhir a la nit van quedar oficialment inaugurades les Festes de la Mare de Déu de Gràcia 2007, així ens ho va fer saber el pregoner i així ho testimonien els carrers de la ciutat.\nPoc abans de l’ hora anunciada pel començament del passacarrers, ja es podia veure a la Plaça Constitució a gran número de geganters ajustant-se les faixes, treien els gegants de dalt la Sala i afinant els seus instruments, això eren els membres de l’ agrupació de Maó. Mentre els representants de Llucmaçanes feien entrada a la plaça amb els ses gegants i els músics que els havien d’ acompanyar durant la jornada, amb l’ objectiu de col·locar-se en el lloc indicat que seria el punt de partida de la cercavila. Els membres del grup de tamboriners i cornetistes de Dalt Sant Joan també ja estaven al seu lloc i ja sols faltava el “Sus” per començar amb el primer acte multitudinari de la nit.\nPassaven pocs minuts de les vuit i mitja quan la desfilada va començar la marxa. Destaquem que no discorreria ràpida, doncs estava programat que durés poc menys d’ una hora i els carrers a fer eren just alguns dels més cèntrics. La manera de complir amb el temps programat seria fer algunes aturades, destacant que sol ser duran aquestes quan els gegants poden ballar i lluir millor.\nLa sortida seria multitudinària, el carrer Sant Roc pler de gent, la plaça Bastio igual de plena i a la Costa de sa Plaça ja s’ intuïa el que trobarien en tornar entrar de nou a la Plaça Constitució.\nEls primers en arribar serien els tamboriners, que amb els seus timbals van fer contagiar de la festa fins als més durs d’ orella; els següents serien en Kikus i na Kika, en Toni es satx i na Tònia i l’ Avi Perico i s’ Àvia Aguedet, tots ells arribats des de Llucmaçanes; tancarien la desfilada els representants de Maó: en Miquelet es Salero, els gegantons en Pere i na Gràcia i els històrics gegants en Tomeu i Guida.\nCada una de les agrupacions geganteres portaria els seu propi grup de músics per lo que la festa no aniria més que en augment. cada un amb els seu propi repertori podríem sentir des de una versió per gralla de l’ “I Will Survive” fins als músics que acompanyen als gegants de Llucmaçanes amb un festiu “A por ellos”.\nUns altres músics que van destacar sense necessitat de sortir de la plaça serien els membres de la jove Banda de música de Maó, aquest oferirien un concert de festes mentre els gegants estaven fent la volta, una estona més tard van ser els encarregats de posar les notes al popular “Es Mahón”.\nL’ assumpte és que pels darrers balls de plaça dels gegants la cosa es va començar a estrènyer, la gent que esperava veure sortir al Boris Izaguirre, pregoner d’ enguany, era molta i l’ espai físic cada vegada era menys. Pot ser per altres anys s’ haurà de estudiar la jugada doncs per fer la sortida de plaça els grallers ja la van haver de fer en fila índia i els gegants patint la pressió de la gent que a estones impedia avançar a les figures.\nLa festes de la Mare de Déu de Gràcia ja han començat, si algú encara no se n` havia adonat el pregoner convidat va fer del pregó una nova festa, va fer riure a la gent, va elogiar la ciutat que l’ acollia i va fer lo principal: desitjar unes bones festes a tothom.\nEn tot cas els geganters maonesos no van poder escoltar el pregó, doncs s’ havia d’ aprofitar l’ espai de temps que durés el discurs per canviar-se de roba i estar de nou al punt de sortida, aquesta vegada per sortir a fer el Correfocs.\nÉs així que un cop acabat el pregó ja es van veure sortir de darrera Santa Maria l’ abanderat dels dimonis, tots els arribats del regne de les tenebres desfilant en filera de dos, el drac Cap de Fibló fent por a alguns i despertant simpaties als altres, i marcant el ritme de la desfilada el nombrós grup de percussió. La comitiva de l’ infern desfilaria “sense foc” fins la plaça Explanada i allà ja seria on esclatarien els primers petards. L’ espectacle com cada any impressionaria al públic pel seu colorit i es prolongaria durant més de mitja hora.\nDestaquem que mentre s’ estava fent el Ball de Foc, el remolc que portava els gegants d’ Hostalric estava fent entrada a la ciutat arribant des de el port de Ciutadella. Seran aquests, junt amb els de Mancor de la Vall, els gegants representants de diferents pobles de Menorca i els amfitrions Tomeu i Guida els que avui divendres (dissabte de la Mare de Déu de Gràcia) després de la sonora mascletà tornaran a sortir de darrera Santa Maria per fer el Tradicional passacarrers.\nPer més informació visiteu: www.gegantsmao.menorca.es .\nEls Gegants ja són als balcons de l' Ajuntament\ngeganters-mao | 01 Setembre, 2007 16:38\n“Els gegants avisen que les festes de Maó ja s’ apropen”, aquest és el titular amb el que el Diari Menorca obre l’ edició d’ avui dissabte. Podem veure en la portada del mencionat medi a, n’ en Tomeu i na Guida ja presidint la plaça constitució amb els geganters encara a les escales de l’ ajuntament celebrant la arribada.\nPer fer la crònica d’ aquest dia important en les festes de la Mare de Déu de Gràcia en la seva edició del 2007, hem de començar-la aproximadament damunt les 19 hores d’ ahir divendres, en la seu de l’ entitat gegantera, ubicada a l’ antic quarter de Santiago.\nLa cosa començà quan una reportera i un càmara de la Televisió Menorquina arribaren al local dels geganters per realitzar un reportatge sobre el grup i la gran parella protagonista de la nit. Durant una bona estona va ser el president de l’ entitat gegantera, Francesc Camps, el que facilità totes les informacions i respongué a les preguntes dels reporters. Mentre, poc a poc, anaven arribant els geganters, aquests prest començaren a col·locar-se el mocador al coll, ajustar les faiexes... fins el moment que la reportera ens demanà un petit favor: -podem filmar-vos mentre canteu tots junts l’ “Es Mahón”?.\nUn cop finalitzada la darrera estrofa (si con eso no tienes bastante, mira que te quiero con todo mi amor, chim pom), els gegants cap al carrers, les gralles ben afinades, el motorista de la guardia municipal encapçalant la marxa i a les 20 hores i 10 minuts els gegants van començar la seva marxa cap a l’ Ajuntament.\nEn Pere i na Gràcia encapçalant la comitiva, seguits d’ en Miquelet es Salero, els músics sempre sonant, i tancant la desfilada els històrics gegants de Maó en Tomeu i na Guida. L’ itinerari no va ser difícil d’ escollir, doncs carretera Sant Lluís per avall, Plaça Explanada, ses Moreres, Costa de sa Plaça i arribada al Pla de la Parròquia.\nAlguns maonesos van voler sortir de l’ antic quarter amb els gegants, altres els esperaven a la Plaça Explanda, no van ser pocs els que s’ hi van anar afegint en el seu pas pel centre de la ciutat i un cop arribats als peus de les escales de l’ Ajuntament la comitiva ja era “gegant”.\nEls músics de la colla, els grallers, no van aturar de sonar (destaquem entre els sonadors de l’ entitat maonesa a alguns membres dels Grallers d’ Es Castell que van voler participar del passacarrers fent el que saben, sonar la gralla), els gegants van ballar algunes cançons, el públic un ball rera l’ altre no va deixar d’ aplaudir, però coses de la vida, va ser ahir l’ únic dia de l’ any que el públic congregat a la plaça més que veure ballar els gegants el que volia era veurer-los pujar les escales de l’ ajuntament per que quedessin exposats als balcons.\nL’ acte d’ ahir era el de la arribada dels gegants a l’ Ajuntament amb l’ objectiu de presidir la plaça constitució des de els seus balcons, símptoma inequívoc, com ens deia de bon matí el Diari Menorca, de que les festes de la Mare de Déu de Gràcia ja són aquí.\nUn cop encetada la festa, i també des de abans de la arribada dels gegants, ja eren molts els carrers de la ciutat que estaven organitzant les seves festes veïnals, amb activitats infantils, sopars a la fresca i revetlles entre veïns.\nCom ens deia la cançó que va gravar el baríton menorquí Lluís Sintes, avui fa més de dues dècades: Festes de Gràcia, que alegres són, festes de Gràcia de pau i d’ amor...\nPer més informació visita també www.gegantsmao.menorca.es .\nampliació de la web d' en Tomeu i na Guida\ngeganters-mao | 30 Agost, 2007 08:45\nBevolguts amics dels gegants de Maó, Menorca i del mon mundial, us informem de la ampliació de la web d’ en Tomeu i na Guida www.gegantsmao.menorca.es .\nLa nova secció del portal web arriba pensada pels més petits de la casa, es tracta d’ un link on s’ hi pot trobar la silueta dels gegants per retallar i pintar, el joc de trobar les set diferències en dues fotografies aparentment idèntiques d’ en Miquelet es Salero, un tres en ratlla on les fitxes són en Tomeu i na Guida i tota una sèrie de jocs amb els que passar una bona estona jugant en companyia dels nostres gegants.\naviseu a qui pogueu pensar que pot tenir una juguera "gegant" i a jugaaaaar...\nLes Festes de Gràcia 2007 ja han arribat.\ngeganters-mao | 28 Agost, 2007 18:55\nAquests dies s’ esta repartint per les cases de la ciutat el programa de festes de la Mare de Déu de Gràcia 2007.\nLa portada que il·lustra el programa és obra de Rafael Vidal, on es mostren els gegants en Tomeu i na Guida, passant per la plaça del Príncep, acompanyats d’ alguns dels cap-grossos de Maó.\nDita pintura és la mateixa que també il·lustra el cartell oficial de les festes i que avui ja es podia veure en molts d’ escaparats dels carrers de Maó. Es veu que aquest any en Tomeu i na Guida tenien ganes de “llepar camera”, per lo que també han estat els escollits per protagonitzat el cartell que paral·lelament al de l’ ajuntament edita des de fa anys el Diari Menorca.\nLa qüestió és que les Festes de Gràcia 2007 ja són aquí. Uns que ben be ho saben són els nostres gegants, per lo que en aquest moment s’ estan acabant d’ arreglar, perque aquest divendres dia 31 ja han de fer la primera sortida. Serà aproximadament a les vuit de la tarda quan en Tomeu i na Guida, en Pere i na Gràcia i en Miquelet es Salero sortiran del local del Quarter de Santiago, on romanen durant bona part de l’ any, per iniciar el camí que els ha de portar fins els balcons de l’ ajuntament, on quedaran presidint la Plaça Constitució a l’ espera dels quatre dies grans.\nL’ acte de “S’ arribada d’ es Gegants”, tot i que ja farà més d’ una dècada que es fa, va sers fa dos anys que va sortir anunciat per primera vegada al programa de festes, convertint-lo en el primer acte multitudinari de la Mare de Déu de Gràcia.\nAltres sortides dels gegants programades per aquests dies seran les següents:\n6 de setembre: a les 20’30 h. sortida d’ en Tomeu i na Guida més i gegants convidats de la plaça constitució per fer un petit passacarrers pel centre de la ciutat. Mitja hora més tard ball de gegants enfront de les casses consistorials.\n7 setembre: 16’15 h. tradicional passacarrers del dissabte de la Mare de Déu de Gràcia amb els gegants de Maó i representants d’ altres poblacions menorquines. Destaquem la presència també dels gegants d’ Hostalric (Barcelona ) i Mancor de la Vall (Mallorca).\n8 setembre: 9 hores sortida del cercavila del dia principal.\n9 setembre: 19’30 h. Baixada dels gegants al port i posterior ballada enfront de la estacíó marítima.\nPer més informació dels actes de les festes es pot visitar la web de l’ Ajuntament de Maó: www.ajmao.org . Visiteu també: www.gegantsmao.menorca.es .\nMenorca esta en festes, ara Sant Lluís\ngeganters-mao | 27 Agost, 2007 10:19\nMenorca està en Festa, ara Sant Lluís\nEn el moment d’ escriure aquesta crònica les Festes de Sant Lluís encara van en totes. Començant pel pregó del divendres a la nit, i després dels actes dels dissabte i els del dia principal, avui toquen els de la segona festa. En tot cas, com els actes on hi prenen part els gegants van acabar ahir a la nit amb la desfilada de carrosses, ja podem oferir la crònica de com han anat les jornades geganteres de les Festes de Sant Lluís 2007.\nEl dissabte al matí el grup de geganters de Sant Lluís va vestir els gegants al Pla de sa Creu, despertant la curiositat de ben prou veïns, també van fer la presentació oficial al poble del seu grup de grallers.\nL’ esclat arribaria però a les cinc de la tarda, amb la sortida de l’ espectacular passacarrers dels gegants del poble, els convidats de l’ illa i dels arribats des de Mallorca.\nD’ en Martí i na María i la gegantona Tecla, tots tres gegants de Sant Lluís no direm gran cosa, doncs ja són prou populars al poble, sols que en aquesta ocasió, com a amfitrions de la jornada els va tocar encapçalar la desfilada. de la resta de gegants menorquins tampoc, doncs durant aquest estiu són els que hem pogut veure desfilar en les diferents festes patronals. La expectació vindria per part dels arribats des de Mallorca: Els gegants d' Alcúdia i els de Sa Pobla.\nEls gegants d' Alcúdia que van voltar per Sant Lluís van ser els pagesos Panxa-roja i Madò Aina, tots dos obra de l' escultor Manel Alba. d' aquesta parella hem de dir que tot i que data de l' any 1988, aquell any el que es va presentar va ser una parella de gegants construits per restar immobils a les portes de l' ajuntament durant els dies de festa, és a dir sense una estructura interior que posibilités que una persona hi pogués entrar per fer-los ballar. ja seria a l' any 2006 quan s' els farien algunes modificacions per tal de que poguessin caminar i acompanyar als seus companys els gegants mallorquins en totes les seves ballades.\nEls altres visitants d’ honor de les festes de Sant Lluís van ser n’ Antoni i na Margarita, de Sa Pobla. En aquest cas es va crear certa confusió sobre la seva identitat, doncs els nostres gegants en un principi va creure veure en la figura de n’ Antoni al gegant d’ Es Mercadal, en Martí. La confusió va durar poc i la explicació no és altre que les dues figures van ser creades amb el mateix motlle a la fàbrica Saragossana Aragonesa de Fiestas, fet que els fa les fraccions de cara i mans idèntiques. Els gegants de Sa Pobla, a diferència dels de Es Mercadal ja daten de l’ any 1984.\nEl cas és que en el dissabte de festes de Sant Lluís gegants no en van faltar. Músics tampoc, doncs moltes parelles de gegants van arribar acompanyades de les seves pròpies agrupacions musicals per lo que vam poder veure els gegants menorquins ballant amb els seus grups de grallers i als mallorquins amb el so de les xeremies. Uns altres que tampoc s’ ho van voler perdre van ser els membres de la Banda de Música d’ Es Migjorn Gran que hi va aportar pasdobles del tipus Paquito el Chocolatero, Amparito Roca o El Gato Montés.\nSense deixar de parlar dels músics dels gegants destacarem que el grup de grallers d’ en Tomeu i na Guida, els gegants de Maó, va fer aturada enfront de la casa del compositor del ritme de l’estiu 2007 el popular “Verigut”. El motiu no va ser altre que per sonar-li la versió feta per gralla (pel propi compositor Ricardo Ramisa) de dita cançó. Com el compositor no va posar mala cara, tot lo contrari, la marxa va poder seguir amb la sensació d’ haver obtingut un “aprovat”.\nUn fet que també es pot destacar de la jornada de dissabte és la afluència de molt més públic que en altres anys. L’ anàlisis podria ser que com al matí ja havia plogut i el temps en aquell moment mostrava un cel tapat, molts devien ser els que a falta de temps idoni per anar la platja aprofitarien que no feia sol per anar a veure els gegants sense passar calor.\nLa qüestió és que la passejada dels gegants pel poble de Sant Lluís duraria pràcticament dues hores justes. Amb estones en que la marxa anava a ritme lent però sense aturades i amb altres que per algun motiu (per exemple arraconar els gegants per deixar passar sa colcada) els gegants farien alguna estona aturats, moment utilitzat pels geganters be per descansar o be per seguir fent gresca.\nEl dissabte els gegants van deixar pas al Jaleo i a la posterior revetlla. El diumenge al matí alguns grups de geganters van fer el tradicional passacarrers de la diana del dia principal. En aquest cas les figures representants de la ciutat de Maó, en Tomeu i na Guida, en Pere i na Gràcia i en Miquelet es Salero van fer “espiada”, doncs tres sortides en dos dies ja eren moltes a just una setmana de començar els actes de les festes de la Mare de Déu de Gràcia a Maó.\nJa en la nit de diumenge els mateixos participants del dia anterior encapçalarien la desfilada de carrosses. Abans però la popular gegantona Tecla, presentaria la seva nova vestimenta. Aquesta faria la seva sortida al carrer, com si fos a una passarel·la, amb la música de tots els grallers de Menorca sonant una cançó a l’ hora en honor de la que anava d’ estrena.\nUn cop iniciada la desfilada els gegants van ballar com de costum, mentre que des de l’ interior de les carrosses, creades per col·lectius i grups de veïns del poble s’ anaven produint les situacions més còmiques, per destacar-ne una la creada pel popular grup “Sa vessa mos fot” on es recreava una hipotètica “rave” a la platja de Cala Rafalet.\nPot ser pel motiu de que aquesta mena d’ espectacles no són fàcils de coordinar, un fet que pot ser va poder restar vistositat a la desfilada va ser l’ enorme separació que va existir entre el bloc format pels gegants i el format per les carrosses.\nUn altre fet que és digne de destacar per lo positiu es que, pel motiu de que el grup de geganters de Sant Lluís en aquesta ocasió no disposava d’ un número de portadors suficients per fer ballar els gegants en Lluís i na Maria, durant la jornada del dissabte aquests es veurien reforçats per membres de les colles geganteres de Maó i Llucmaçanes, per la desfilada de carrosses els reforços ja arribarien de la colla gegantera d’ Alaior. Un cop més seriem tots junts els que materialitzaríem l’ slogan “entre tots ho farem tot”.\nAmb les festes de Sant Lluís tocant a la fi ja sols queda emplaçar als seguidors dels gegants als actes de les festes de Gràcia, destacant com el primer relacionat amb gegants, l’ arribada d’ En Tomeu i na Guida als balcons de l’ Ajuntament per presidir tots els dies de festa.\nEls cap-grossos ballen en les festes de Sant Bartomeu\ngeganters-mao | 26 Agost, 2007 13:15\nEls cap-grossos ballen en les festes de Sant Bartomeu.\nA punt d’ entrar en el mes de setembre, en el que les Festes de la Mare de Déu de Gràcia a Maó i les de Sant Nicolau a celebrar al poble d’ es Mercadal tancaran el calendari d’ estiu podem dir que Menorca segueix en festes.\nAquesta setmana s’ han celebrat a Ferreries les Festes de Sant Bartomeu. Parlant del tema que ens ocupa en aquestes pàgines dedicades als gegants i també als cap-grossos, hem de destacar la participació en la festa dels cap-grossos del poble.\nAquesta comparsa inicià la seva estada a l’ illa a l’ any 1957, quan del taller de Barcelona El Ingenio en va sortir el grup format pel vell amb ulleres, la seva parella la vella del monyo, la filleta petita i el que destaca pel seu somriure mostrant la dentadura i que porta un mocador al cap. D’ aquest primer grup de cap-grossos hem de destacar que provenen d’ un motlle del que s’ han tret infinitat de caparrots, que al dia d’ avui segueixen passejant per molts de pobles d’ Espanya. És obligatori destacar també que almenys tres d’ ells van existir també a la ciutat de Maó i que algun dia van ser substituïts (estant avui desapareguts) pels que surten actualment durant les Festes de la Mare de Déu de Gràcia.\nA l’ any 1980 arribarien a les festes de Sant Bartomeu un nou grup de cap-grossos, en aquesta ocasió creats a la popular fàbrica de Saragossa Aragonesa de Fiestas. Els models que arribarien en aquell any serien els que els seus creadors batejaríem amb els noms de: Verrugon, Payaso, Goffito i Ratón, destacant els dos primers per ser els més grans de la comparsa i els dos darrers per ser dels més petits.\nJa seria a l’ any 1988 quan quedaria completada la col·lecció amb els també arribats de la Aragonesa de Fiestas, els models que representen a dos nanets.\nEls cap-grossos de Ferreries, en els anys que porten a l’ illa, mai han deixat de brillar amb llum pròpia, però sense deixar mai de compartir protagonisme durant els seus passacarrers amb la banda de música local, dirigida pel mestres Josep Colom, destacant aquesta per la seva qualitat i pel gran número de joves músics que hi participen, que fa que els cap-grossos no tinguin excusa per deixar de ballar ni un moment.\nEl fet dels caps-grossos de Ferreries, el seu arrelament i el que any rera any siguin esperats com una part principal i insubstituïble de la festa, contrasta amb el fet de que a punt d’ acabar el més d’ agost i amb bona part de les festes d’ estiu ja acabades hem pogut observar que almenys dues poblacions menorquines que igualment disposen de cap-grossos ja no els han tret a ballar durant els seus dies principals.\nAhir van finalitzar les festes de Sant Bartomeu, el mateix dia que Sant Lluís iniciava els seus dies grans, dels que en breu en publicarem la crònica en aquest blog.\nBibliografia associada als cap-grossos de ferreries: “fets i gents de ses festes de Sant Bartomeu” (Joan Janer Martí i Carles Barber Moll) i “En Tomeu i na Guida, Una Història gegant” (Miquel Villalonga Coll, 2002).\nEn Miquelet es Salero és portada del darrer "Quadern de Folklore"\ngeganters-mao | 21 Agost, 2007 07:33\nEn Miquelet es Salero és portada del darrer “Quadern de Folklore”\nNo serà el primer cas de la història en que el més petit acaba sent el més gran. És el cas del nano “en Miquelet es salero”, que just fa set anys que va nàixer i la seva creixent popularitat l’ ha portat a ser portada del darrer número de la col·lecció “Quaderns de Folklore”.\nConcretament és el quadern número 84 que amb el títol “Música per a una festa” ens analitza la música característica de les festes de la Mare de Déu de Gràcia. El treball parla de les diferents tonades, instruments i músics que hi prenen part, i clar “en Miquelet és un d’ ells”.\nEn el quadern hi trobem que en un dels seus capítols fa referència a l’ instrument d’ en Miquelet, la gralla, i dels músics del grup de geganters de Maó que la fan sonar, Es busca el seu origen en les diferents cultures del mon, els seus antecedents a les illes i concretament a Menorca i ens parla de quan els geganters van decidir incorporar la gralla als balls dels històrics gegants de Maó en Tomeu i na Guida.\nA traves del treball també coneixerem l’ instrument del flabioler, l’ origen de les bandes de música, les tonades que canten els joves durant l’ espera de l’ inici del jaleo i moltes curiositats sobre la música de les nostres festes.\nEl coordinador de la col·lecció “Quaderns de Folklore” Josep Portella i l’ autor del quadern Miquel Villalonga van fer ahir dilluns la presentació als medis de comunicació i a partir de demà dimecres el treball es podrà trobar a totes les llibreries de l’ illa.\nEls gegants de Sant Lluís\ngeganters-mao | 20 Agost, 2007 14:29\nTot i que el poble de Sant Lluís no va empadronar una parella de gegants fins l’ any 1989, des de mitjans anys seixanta, en algunes ocasions, les festes patronals van anar rebent la visita de parelles d’ altres poblacions de l’ illa.\nLa primera seria l’ any 1964, l’ any que ja en feia dotze que sa colcada no sortia. Els gegants de Maó, acompanyats dels cap-grosos d’ Es Castell, anirien a Sant Lluís a intentar donar contingut a un programa de festes que, com veiem, feia anys que havia quedat molt minvat (intentem imaginar avui unes festes patronals menorquines sense cavalls ni gegants).\nLa següent notícia que ens parla de gegants a Sant Lluís data de l’ any 1979. Dins el marc de les festes patronals s’ inaugurava el nou camp de futbol, és així que en Tomeu i na Guida, acompanyats de la banda municipal de música, van fer que la festa fos més gran que mai.\nNovament serien els gegants de Maó els que a l’ any 1988 al poble de Sant Llluís farien el passarrers del dissabte i el de la diana.\nJa seria a l’ any 1989 quan, vistos els excel·lents resultats donats de les visites dels gegants veïns, el consistori de Sant Lluís aprovaria el projecte de tenir-ne una parella en propietat. La casa que subministraria les figures seria la “Aragonesa de Fiestas” suposant un cost de 297.696 pessetes.\nTot i que l’ estrena havia de ser la darrera setmana d’ agost, en el transcurs de les festes patronals, el més de juny els gegants ja havien arribat al poble, temps suficient per que la cosidora Antònia Gomila (la que algunes dècades enrera ja havia fet els vestits dels gegants de Maó) tingués prou temps per fer-los uns vestits de pagesos menorquins del segle XVIII.\nCom encara era costum a l’ illa durant aquells anys, els gegants serien portats per gent contractada per l’ ocasió. Açò va ser fins l’ any 1.994 en que es donaria a conèixer la Colla de geganters de Sant Lluís.\nVa ser el mateix any de la creació de la Colla Gegantera en que els al·lots del col·legi públic escollirien pels seus gegants els noms de Lluís i Maria.\nLa dècada dels 90 del passat segle XX seria la de l’ esclat del mon geganter menorquí: els gegants que portaven anys a la nostra illa sent portats per gent contractada tendrien colla gegantera tot l’ any, pobles que mai havien tingut gegants voldrien tenir les seves pròpies figures (com és el cas de la petita vila de Llucmaçanes) i altres que ja en tenien voldrien crear-ne de noves, com és el cas del poble de Sant Lluís. És així que a l' any 1998 els mateixos membres de l’ entitat gegantera crearien, partint d’ un capgros, la gegantona Tecla.\nAquesta en un principi portaria en les seves mans un yo-yo, al cap de poc temps seria modificada i se li possarien unes mans bojes, similars a les dels populars gegants del carnaval de Solsona, i se li incorporaria el sistema per llençar aigua a través del seu xumet.\nUna altre novetat pels gegants de Sant Lluís seria que, fruit de l’ aula de gralla de l’ escola municipal de música, aquest any 2007 ha estat presentat el grup de grallers dels gegants del poble.\nEls dos habitants mes alts de Sant Lluís no sols mai han deixat de ballar durant les seves festes patronals si no que l’ any 1.992 van ser els amfitrions de la primera trobada insular de Gegants i en diverses ocasions han visitat les illes veïnes i terres catalanes.\nBibliografia associada: en Tomeu i na Guida. Una història gegant (Miquel Villalonga Coll, 2002). Visita també www.gegantsmao.menorca.es .\nEls gegants ballen per Sant Climent\ngeganters-mao | 18 Agost, 2007 23:50\nAhir dissabte en Tomeu i na Guida, els gegants de Maó, van tornar a ballar, en aquesta ocassió en les festes de Sant Climent.\nCal dir que, tot i que la ciutat de Maó i el poble de Sant Climent són dos nuclis urbans ben diferenciats, al compartir un mateix ajuntament, els gegants propietat d’ aquest són per igual els gegants de Maó i a l’ hora que són de ple dret els gegants de Sant Climent. Pot ser sigui aquest el motiu pel que sempre que la gran parella surt a ballar per la petita població han d’ agrair lo ben rebuts que són pels santclimenters.\nComençant a relatar com va anar l’actuació d’ ahir, hem de dir que un cop més la climatologia va tenir clemència i si be fred no en va fer la calor també podria haver estat pitjor.\nEl relat comença quan encara no eren les sis de la tarda i en Tomeu i na Guida, en Pere i na Gràcia i en Miquelet es Salero van començar a sortir a la plaça. Els santclimenters, els arribats d’ altres poblacions de l’ illa i també bon nombre de turistes, també anaven arribant. Els grallers poc van tardar en començar a afinar els seus instruments i com si d’ un ritus es tractés els portadors de gegants es van anar estrenyent les faixes ajudats uns amb els altres.\nEl repic de campanes ho va anunciar, el llançament de coets ho va recalcar, que la cosa ja estava a punt de començar. Van encapçalar el passacarrers la Banda de Tambors i Cornetes de Dalt Sant Joan de Maó, els seguien la comparsa de capgrossos creada al mateix poble, en Pere i na Gràcia, el popular Miquelet es Salero, el grup de grallers de la pròpia entitat gegantera i tancant la desfilada els històrics gegants en Tomeu i na Guida.\nLa plaça del poble veuria els primers balls dels gegants, el carrer Sant Jaume també en seria testimoni, unes voltes pels carrers paral·lels a n’ aquests i de nou tota la comitiva arribaria al punt de partida. Destaquem que el passacarrers no duraria gaire més de mitja hora, però és el que sol passar en algunes poblacions petites que a l’ hora que el seu tamany és part del seu encant, fa que els carrers pels que han de voltar els gegants siguin pocs i per lo tant que el cercavila duri menys que en altres llocs.\nHem de destacar com un dels moments més importants de la passejada d’ ahir i el que va ser seguit per més públic, la ballada final a la plaça principal. Els grallers van interpretar alguns temes del seu repertori habitual i els gegants van agrair al públic el seus aplaudiments ballant amb més ganes que mai, però com tot te que tenir un final aquest va arribar amb les notes del popular “Passi-ho be”.\nSa colcada, ja voltava pels carrers, poc tardarien en cantar-se les completes, i esclataria es jaleo, seguit de la revetlla... i és que les festes de Sant Climent ja anaven en totes.\nCom a fet que pot ser mencionat el de que mentre alguns geganters abandonaven el poble de Sant Climent al acabar el passacarrers, es van poder creuar amb la furgoneta que portava de tornada a na Tecla, la gegantona de Sant Lluís, que venia de ballar en les festes d’ Alcaufar. És així com a l’ estiu els gegants de les diferents poblacions de Menorca no paren en les seves gires que els porten de poble en poble i de festa en festa.\nEn Tomeu i na Guida, en Pere i na Gràcia, en Miquelet es Salero; en Lluís, na Maria i na Tecla gegants de Sant Lluís, i els arribats d’ altres pobles ja es trobaran en la propera, els dies 25 i 26 d’ agost en les festes de Sant Lluís, on no hi faltarà la música, els gegants, els cavalls... i que serà la prèvia de les nostres Festes de la Mare de Déu de Gràcia, que ja toquen a la porta...\nEls gegants de Mancor de la Vall visitaran les festes de Gràcia\ngeganters-mao | 14 Agost, 2007 08:54\nFa alguns dies avançàvem que els gegants d’ Hostalric seran uns dels convidats a participar en les Festes de la Mare de Déu de Gràcia en la seva edició 2007.\nA part dels representats d’ altres pobles de l’ illa, uns altres gegants que també passejaran pels nostres carrers seran en Joan i na Llúcia, arribats des de la població mallorquina de Mancor de la Vall.\nAquests gegants són bastant joves, doncs la seva estrena data de l’ any 2005. va ser la associació local Arrels de la Vall la que va impulsar la construcció de la gran parella. Com el projecte volia implicar al màxim de gent del poble, la construcció de les figures es va desenvolupar tota al mateix poble de Mancor.\nLa construcció de la gran parella va durar dos anys. El modelat va anar a càrrec de l’ artista manacorí Manel Alba. Els materials que se van utilitzar: fibra de vidre, fibra de carboni i alumini per a la estructura. Els vestits van anar també a càrrec de cosidores del poble.\nEl resultat són uns gegants que destaquen per la perfecció de les seves formes. En Joan és un carboner, amb una adastral amb la ma per tallar la fusta amb la que farà el carbó. Destaca per la seva alçada que el fa un dels gegants més alts: 3,90 metres. Na Llúcia és una brodadora, que porta el tambor de brodar, destaca per la finor de la cara i també per l’ alçada: 3,80 metres. Ja sabia ben bé el que feia el constructor al conseguir que les figures no pesin més de 30 kg. Cada una.\nEl nom buscat per les figures es va elegir al poble amb la més absoluta democràcia, on van votar fillets i adults i no van faltar ni les urnes ni l’ escrutini.\nFinalment dir que la data del bateig va ser el 26 de novembre del 2005. En poc temps van començar la gira que al 2006 els va portar a les festes de Sant Llorenç d' Alaior i que enguany els donarà a conèixer a la ciutat de Maó, en el transcurs de les nostres festes de la Mare de Déu de Gràcia.\n«Anterior 1 2 3 ... 27 28 29 30 31 32 33 34 35 36 37 35 36 37 Següent»


El camp de futbol municipal estrenarà al llarg d’aquesta temporada una marquesina a la zona de les grades perquè els espectadors puguin aixoplugar-se en cas de pluja.\nA principis de mes l’ajuntament va anunciar la licitació de les obres per valor de 17.506,71€, que inclou la fonamentació, l’estructura, la coberta de xapa d’acer, i la pavimentació de formigó. Aquesta és la segona gran actuació que es fa enguany al camp de futbol. A la primavera es van fer millores a la gespa artificial, amb un tractament específic per redistribuir el cautxú i pentinar l’herba.\nMiquel Serra, regidor d’Esports de l’Ajuntament de Gironella, explica que aquesta actuació dona resposta a les peticions del Club Futbol Atlètic Gironella i als usuaris de l’equipament. Serra també destaca que des del consistori es treballa per continuar millorant els equipaments esportius, i que en els propers mesos també s’instal·larà calefacció al pavelló esportiu municipal.


Odor. An odor or odour is a volatilized chemical compound, usually at a very low concentration, which humans and other animals perceive by the sense of olfactio\nⓘ Odor. An odor or odour is a volatilized chemical compound, usually at a very low concentration, which humans and other animals perceive by the sense of olfactio ..\n2. Odor analysis\nThe concentrations of odorant in Germany are defined by the" Olfaktometrie” since the 1870s. In this connection it’s about the standard method to define the sense barrier of odors on basis the thinner of concentrated odor loaded assays. Following parameters are defined: odor substance concentration, intensity of odor and hedonism assessment.


02 juny 2 DE JUNY DE 2017\nPublicat a les 05:51h a Escrit del divendres\tper\tRobert Fabregas\nNo estava preparat ni predisposat a cap mena de pregària. Val a dir que em trobo en moltes ocasions tota classe de déus en els passejos que realitzo, sobretot en les hores de poca llum de l’alba o del capvespre. Serien prop de les onze del matí d’un diumenge de maig, mentre caminava sense pensar en res, quan els rajos que em llançava Apol·lo van desaparèixer de cop. En un primer moment, vaig creure que uns núvols tapaven el sol, però el canvi de temperatura m’indicava que havia comés un error.\nSense adonar-me’n havia entrat per la porta principal del temple més extraordinari i majestuós mai construït. La cúpula s’elevava formosa, espessa i sublim. En mirar-la, una mena de gel es cristal·litzava i repartia entre la sang, glaçant-me l’alè. Res es podia comparar amb els arcs apuntats que edificaven les capçaleres dels plataners, tan prims a l’extrem i fermament robustos a tocar dels fonaments. La nau era estreta, oprimida i delirant. Els pilars laterals deixaven veure petites capelles farcides d’ortigues negres, esbarzers i cua de cavall. Cada una d’elles guardava el seu secret, l’altar corresponent i el vitrall més ben guarnit de l’univers. Entretant, els verguerons de plom es movien al compàs del vent del sud. Vitralls tous, prims i tendres els quals esgarrifaven a les ànimes més penitents. A l’esquerra, les capelles laterals estaven dedicades al rec, a l’hort guarnit, al conreu. Menys ostentoses que les dretanes es presentaven més àmplies, més juganeres i trapelles. A simple vista enganyarien a qualsevol, però no pas a qui reconeix el joc matusser de Puck.\nEl paviment era humit, com li corresponia, fred i mort. Tot de tombes oblidades i gastades es podien intuir entre la sorra dipositada per l’humà inconscient. Ben lluny, l’altar major: invisible, eteri, fet d’aire i de llum coagulada i presa per l’esperit. El sol assumia la funció de rosassa i presidia l’edifici fugisser i efímer. La il·luminació era envejable, del tot irreproduïble. Cap pintor del segle dinou alemany o rus seria capaç de captar aquella sensació lumínica, ans al contrari, ploraria sense consol per la seva inutilitat en prendre el pinzell davant la tela.\nLa pell se’m feia escates en sentir engegar l’orgue i la primera cançó a dalt al cor. Les veus naturals reproduïen el Confutatis. Els branquillons feien les octaves altes, els troncs buits les baixes. El rossinyol dirigia els instruments de vent, els pica-soques la percussió. Incapaç de controlar-me, no em va quedar més remei que començar a recitar els versos d’una pregària mai abans confessada en honor i record a l’esperit de Gea, encara no vençuda per la indústria infernal.\ncatedral, L'escrit del divendres


El cos aparegut al riu Ebre seria el del veí de Tortosa que va desaparèixer el 17 de març\nL'ha trobat el propietari d'un hort pròxim al riu poc abans de la una del migdia\n2 min. 10/04/2018 19:30\n651x366 Tortosa, en una imatge d'arxiu / ACN Tortosa, en una imatge d'arxiu / ACN\nEl cos que ha aparegut aquest dimarts al migdia al riu Ebre a la partida de Mianes, al terme municipal de Tortosa, correspondria al del veí de la ciutat que va desaparèixer el 17 de març. Fonts pròximes al cas han confirmat a l'ACN que la família ha identificat la roba que portava el cadàver com la de Jesús Giménez, de 30 anys.\nEl seu entorn va denunciar-ne la desaparició fa més de tres setmanes. L'últim cop que va ser vist portava pantalons texans i un jersei blanc i no duia la documentació a sobre. A l'espera dels resultats de l'autòpsia, que se li practicarà durant les pròximes hores, les mateixes fonts no descarten que es pugui tractar d'un cas de suïcidi, atès que patia depressions i s'estava medicant.\nEl propietari d'un hort pròxim al riu ha trobat ha trobat el cos, que està en un estat molt deteriorat després d'haver passat a l'aigua molt de temps, poc abans de la una d'aquest dimarts al migdia a la riba dreta del riu. Patrulles dels Mossos s'han desplaçat fins el lloc on ha s'ha produït el descobriment. Poc abans de les tres de la tarda, la comitiva judicial ha procedit a efectuar l'aixecament del cadàver, que ha sigut traslladat pels serveis funeraris.


Imatges de la Gala de l’Esport – La vilavella\nImatges de la Gala de l’Esport\nAci deixem les imatges de la Gala de l’Esport. Enhorabona a tots els galardonats i a tots aquells que amb el seu esforç mitjançant el esport, fan gran el nom de La Vilavella.\nI especialment gràcies a Roberto Merhi per haver compartit amb nosaltres aquest dia inspirant amb les seues paraules als nostres esportistes.\nespa\t2020-01-27T09:28:26+00:00\t27/01/2020|


Hotel 47 Icmeler Marmaris Turquia - Ofertes d'hotels amb els MILLORS DESCOMPTES EN LÍNIA\nCumhuriyet mahallesi Menderes sokak No 39 A, Icmeler, Marmaris, Turquia, 48700 - Veure al mapa\nBarri Icmeler Marmaris Marmaris Marmaris\nPer als viatgers què vulguin captar les imatges i els sons de Icmeler, Hotel 47 Icmeler és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel 47 Icmeler també ofereix moltes instal.lacions per enriquir la seva estada a Icmeler. Els clients de l'hotel poden gaudir de recepció 24 hores, magatzem d'equipatge, servei d'habitacions, transport hotel/aeroport, instal·lacions per a reunions i banquets .\nTotes les instal.lacions per als clients, ofereixen comoditats destinades a assegurar tot el comfort possible. Piscina exterior, billar, ping pong, jardí de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Icmeler, el Hotel 47 Icmeler és el lloc perfecte per una estimulant i emocionant escapada.\nTots els tipus de viatgers (46) Parelles (30) Viatgers en solitari (3) Famílies amb infants petits (1) Famílies amb infants grans (3) Grups (10)\nOK budget hotel with perfect location ”\nLocation, Price and Hussein (the manager)


Art. Nr. AXVZL4326


[Vídeo] Andrea Levy es fa un embolic en un discurs que recorda la "brillant" retòrica de Rajoy La República\n[Vídeo] Andrea Levy es fa un embolic en un discurs que recorda la “brillant” retòrica de Rajoy\nLa delegada de Cultura, Turisme i Esport a Madrid s’ha fet un garbuix en unes declaracions que recorden l’estil redundant i excessivament incisiu de Mariano Rajoy\nAndrea Levy fent unes declaracions sobre el Gobierno\nLa delegada de Cultura, Turisme i Esport a Madrid s’ha fet un embolic quan ha provat de valorar l’actuació de l’executiu espanyol. Les xarxes han ironitzat amb el fet que la política del Partido Popular ha estat molt redundant en unes declaracions que recordaven els “lapsus linguae” de l’expresident del Gobierno Mariano Rajoy.\nLevy ha deixat anar algunes perles com: “Més crisi que hem tingut en aquest govern, hem tingut , menys govern i pitjor govern. En un més en què el govern ha acumulat crisi, rere crisi, rere crisi, inclús crisi entre els membres del mateix govern, no hi ha hagut govern, hi ha hagut menys govern i pitjor govern”. Certament, aquestes declaracions han fet esclafir una rialla als oients, que han recordat aquest curiós estil retòric dels populars.\nDistints usuaris de la plataforma de l’ocellet blau han donat a entendre que la dirigent del PP podia estar sota la influència d’alguna substància excitant més enllà de la cafeïna i han qüestionat la solidesa del discurs que la delegada de cultura ha fet.\nAndrea Levy sempre ha destacat per tenir un to cínic i poc respectuós, que ataca sense miraments a l’oponent polític. Com a conseqüència, en aquestes declaracions venia per llana i ha sortit esquilada, ja que d’una banda ha rebut les crítiques dels simpatitzants amb el Gobierno, però també les d’altres persones amb qui s’havia sobrepassat anteriorment.\nAndrea Levy, en canvi, no s'aborreix com a regidora de cultura que té tant temps que pot prendre's el seu càrrec creient-se influencer cultural i a més, parlar de política nacional. https://t.co/eJK1hD1zSu\n— Nil (@Niil95) August 22, 2021


Viu el MMVV de concert en concert!\nGlobal icon-chevron-right Espanya icon-chevron-right Barcelona icon-chevron-right Viu el MMVV de concert en concert!\nEl Mercat de Música Viva de Vic compleix 30 anys, i ho celebra amb una programació espectacular. Et fem un resum!\nPer Time Out en col·laboració amb Mercat de Música Viva de Vic Data de publicació: dilluns 27 agost 2018\nSi vols descobrir els sons que bateguen a Catalunya, a tota Europa i a la resta del món, no et pots perdre el Mercat de Música Viva de Vic, un punt de trobada entre músics, professionals i públic que s’ha consolidat com una cita imprescindible del calendari musical català. El MMVV, que aquest any arriba a la seva 30 edició, programa més de 70 concerts per a tots els gustos entre el 12 i el 16 de setembre, a més d’un gran nombre de músics de carrer, activitats permanents, com ara instal·lacions artístiques i exposicions, i activitats específiques per a professionals. Molts dels concerts són gratuïts i els de pagament tenen un preu únic i mòdic de 3 €.\nLa seva oferta és tan àmplia que cal traçar-se primer un bon itinerari, perquè amb tres escenaris de carrer (Plaça Major, Sucre i la plaça dels Màrtirs), quatre situats dins a l’Atlàntida (el teatre, l’auditori i les carpes Vermella i Negra) i dues sales (Jazz Cava i Casino de Vic), la ciutat sencera s’omple de música.No t'ho perdis!\nThe Pinker Tones & Quartet Brossa arriben amb ‘Leon’ (dijous 13 a les 18.30 h, Teatre), un projecte amb el que van guanyar el Premi Puig Porret 2017 i que és un tribut a Leon Theremin, l’inventor de l’instrument que porta el seu nom. Sonarà el nou disc de Clara Peya (dijous 13 a les 22.15 h, Auditori), titulat ‘Estómac’ i a cavall entre el jazz, el pop i l’electrònica. Guillamino (a la imatge) presentarà ‘Fra Júpiter’ (divendres 14 a les 20 h, Teatre), un disc ple de temes místics nascuts després de tancar-se al monestir de Poblet. El Niño de Elche (dijous 13 a les 20 h, Teatre) portarà ‘Antología del cante flamenco heterodoxo’, el seu nou projecte i tota una declaració d’intencions. I el prestigiós guitarrista flamenc Juan Gómez ‘Chicuelo’ presentarà el seu nou disc ‘Uña y carne’ (divendres 14 a les 22.15 h, Auditori).\nEn Joan Colomo (dijous 13 a les 19.15 h) mostrarà les seves dots com a artista multi-instrumental i cul inquiet de l’indie nacional. En Joan Miquel Oliver (divendres 14 a les 19.15 h) presentarà el seu nou treball discogràfic. Nubla (divendres 14 a les 20.45 h) portarà el seu àlbum ‘Multiplexpo’, on versionen cançons triades amb el cor i on compten amb la col·laboració d’altres artistes, com Lluís Gavaldà, Carlos Sadness i Irene Montalà entre d’altres. I la Big Band Basket Beat Barcelona deleitarà el públic amb ‘Basket Beat’ (dissabte 15 a les 17 h), un show que converteix la pilota de bàsquet en un instrument per fer música en grup.\nEntre els concerts més destacats que es podran veure en aquest escenari hi ha el d’Alba Carmona (dijous 13 a les 23 h), ex-vocalista de Las Migas. També el de Hey Elbow (Dijous 13 a les 20.30 h), que posaran en escena la seva música pop excèntrica. I el de LaBaq (divendres 14 a les 20 h), un dels noms més esmentats de la música alternativa/pop i indie/folk del Brasil.\nAmb els concerts programats en aquests dos espais, la festa està garantida. Per fer-vos una idea, us en destaquem tres dels grups: actuaran Els amics de les arts (divendres 14 a les 21.45 h), amb el seu disc ‘Un estrany poder’. Es podrà ballar al ritme de Dr. Calypso (divendres 14 a les 23.15 h), en el que serà un comiat de la banda a sobre dels escenaris, després de 30 anys. Dissabte, la plaça s'omplirà de música amb ADN 100% osonenc de la mà de Paula Valls (20.30 h), Nyandú (21.45 h) i Obeses (23.15 h). I també hi posaran ritme i energia Els Catarres (dissabte 15 a les 00.15 h, al Sucre), amb la seva música festiva.


Francesc Dalmau. De Normandia a Palamós - Fundació Josep Irla\nFrancesc Dalmau. De Normandia a Palamós\nHistoriador. Llicenciat en Història per la Universitat Rovira i Virgili i màster en Història de Catalunya a la Universitat Autònoma de Barcelona. Realitzà una estada acadèmica a la Universitat de València. Actualment és doctorand en Història comparada, política i social a la UAB. Columnista de premsa i opinador en diversos mitjans de comunicació, ha publicat articles acadèmics i de divulgació en referència a les tipologies culturals i polítiques del catalanisme, així com d’art contemporani català. Entre el seus llibres destaca Josep Rahola. Una veu catalanista d’esquerres al Senat (2014).\nArtemi Aiguader. Posar ordre a la rereguarda\nEl setmanari L’Opinió i la fundació d’Esquerra Republicana de Catalunya (1928-1931)


S'han obert investigacions per les càrregues del referèndum en 28 escoles de la ciutat, però en 10 centres s'han arxivat provisionalment\nRoger Rovira 25/09/2018 - 19.00 Actualitzat 25/09/2018 - 22.27\nGairebé un any després del referèndum, hi ha 28 policies nacionals imputats per les càrregues de l'1 d'octubre. Diverses de les persones ferides van presentar denúncia als jutjats, i el magistrat que investiga els fets a Barcelona és un dels que més ha avançat.\nLa macrocausa per l'anomenada Operació Copèrnic, per impedir el referèndum, està dividida en 28 peces, una per cada escola de la ciutat on hi va haver actuació policial. La 29a peça està oberta pel cas de Roger Español, l'home que va perdre un ull per l'impacte d'una bala de goma a l'Escola Ramon Llull.\nDels 28 casos de les escoles, 10 s'han arxivat provisionalment perquè no hi ha vídeos que acreditin agressió ni tampoc se'n pot identificar l'agent responsable.\nEn les investigacions que tiren endavant, hi ha policies imputats per les càrregues a centres com l'Institut Pau Claris - on hi ha tres policies investigats- i les escoles Ramon Llull -on n'hi ha més, amb tretze agents.\nAquesta és la relació de centres amb policies investigats, que en alguns casos apareixen en més d'un col·legi:\nRamon Llull: 13 (1 inspector, 1 sotsinspector i 11 agents)\nPau Claris: 3 (1 sotsinspector i 2 agents)\nMediterrània: 2 (1 inspector en cap i un sotsinspector)\nÀgora: 3 (1 inspector en cap i 2 agents)\nPia Sant Antoni: 7 (1 inspector en cap i 6 agents)\nInfant Jesús: 1 inspector en cap\nFedac Horta: 1 inspector\nD'aquests agents, tres són inspectors en cap. Es tracta dels comandaments amb nom policial Camel 1 -per l'actuació en dues escoles, la Mediterrània i l'Escola Pia Sant Antoni-, Gamo 1 -responsable de l'Escola Àgora- i Raya 1 -a l'Escola Infant Jesús-.\nLes acusacions, però, volen que les eventuals responsabilitats arribin més amunt:\nXavier Monge, advocat denunciant càrregues:\n"Hem demanat que se citi com a invetsigat el coronel Pérez de los Cobos, entre altres coses, perquè creiem que és el responsable màxim d'haver incomplert fins i tot la resolució, la interlocutòria del TSJC."\nAnaïs Franquesa, advocada denunciant càrregues:\nVan ometre, clarament, la part que deia 's'ha d'impedir el referèndum garantint la convivència ciutadana'."\nSergi Blázquez, advocat denunciant càrregues:\n"Òbviament es va alterar la convivència ciutadana. Si envies efectius armats fins a les dents i comencen a repartir pals..."\nInteractiu relacionada: Memòria audiovisual de l'1-O\nEls advocats dels afectats es queixen de dificultats en la investigació i acusen la fiscalia d'obstruir-la.\nLes comunicacions de la Policia el dia 1 d'octubre no aclareixen qui va donar les ordres als agents. Als enregistraments aportats per la Policia fins ara al jutge, no hi surt cap dels moments en què els agents fan ús de la força.\n"En aquest cas hem vist com, en algunes de les converses, fins i tot es parla de 'te llamo por el otro medio'."\n"Per què hi ha una doble comunicació, que s'ha amagat, d'instruccions amb els operatius?\n"El fet que s'estigués utilitzant un canal paral·lel demostra una voluntat ja prèvia d'ocultar qualsevol tipus de prova."\nNomés a Barcelona, unes 250 persones van denunciar cops i lesions, dels quals una seixantena s'han arxivat provisonalment per falta de proves. Els advocats ho han recorregut, perquè consideren els casos no estan aïllats entre ells.\nFrancesc Bonet, advocat denunciant càrregues:\n"No es tracta d'una acció puntual que es pugui deslligar del que va passar a la resta de col·legis de Catalunya aquell dia."\nA banda de les lesions, també s'investiga els danys que la policia va fer a les escoles i que, en algun cas, s'actués en centres concertats, quan només s'autoritzava a fer-ho en espais públics.\n3 dels 28 policies imputats per 1-O a BCN són inspectors en cap


Setmana de la Ciència 2018 al Raspall – INS Arquitecte Manuel Raspall\nHome General Setmana de la Ciència 2018 al Raspall\nLa passada setmana vam celebrar tot un seguit d’actes i activitats per celebrar la Setmana de la Ciència.\nL’àmbit Científic-Tecnològic va programar sortides, conferències, tallers i es va finalitzar amb la tradicional “Gimcana Matemàtica” per alumnes de 2n i 3r d’ESO i els “30 Principals” pels alumnes de 1r i 4t d’ESO.\nIncloem un recull d’imatges d’aquestes dues activitats.\ni també un seguit d’imatges de les xerrades que la Fundació Marató va realitzar al nostre centre per explicar spectes rellevants de la malaltia del Càncer\nAquesta setmana ens acompanya a les entrades i sortides el grup "Antònia Font", conjunt que…\n40è Aniversari del Raspall Aquest mes de juny ha fet 40 anys que va…


Wikiloc | Ruta L'Arboç - El Mirador del Penedès. 140416\nL'Arboç - El Mirador del Penedès. 140416\nData de pujada 14 d’abril de 2016\nEns hem trobat un grup de vuit amics de la Penya Ciclista de l'Arboç: Feliu, Antonio M, Mateo, Fernando, Antonio S, Timo, Dani i Josep.\nsans josep 25 d’abr. 2016\nAL Mirador s'ha dit...............com cuasi tots els dijous......i amb bona compañia. No es pot demanar més.\nJosep Mª Dalmau 28 d’abr. 2016\nLa ruta clàssica del dijous amb els amics de la Penya Ciclista.


per Redacció 22/08/2018 15:10h\nEls Mossos d'Esquadra van detenir aquest dimarts un veí de Lleida, de 47 anys i origen marroquí, com a presumpte autor d'un delicte contra la salut pública. La policia va obrir una investigació fa unes setmanes en tenir coneixement que s'estaria venent droga des d'un pis del carrer Democràcia de la capital del Segrià. Així, els Mossos van muntar un dispositiu que va permetre al cos corroborar les sospites i, finalment, detenir el presumpte traficant.\nEn l'escorcoll del domicili, la policia va localitzar en catorze grams de cocaïna, preparada en diferents embolcalls, així com 361 grams d'haixix, dues bàscules de precisió i altres estris per manipular la droga. L'home, que té antecedents, ha passat aquest dimecres a disposició judicial.\nUn dels casos més sonats per venda de drogues enguany a Lleida va tenir lloc el passat mes d'abril. En aquest cas, una patrulla de la Guàrdia Urbana que efectuava a la Rambla d'Aragó de Lleida el servei de protecció escolar el passat 27 d'abril a les 17.00 hores de la tarda, va ser requerida per un grup de menors que van comunicar que a un d'ells l'havien robat el telèfon mòbil amenaçant-lo d'agredir-lo.\nQue el menor va facilitar la descripció física d'ambdós individus, els quals havien marxat corrent en direcció al centre històric. Seguidament els agents va localitzar als pares del menor per informar dels fets i presentar denúncia. Diverses patrulles es van dirigir a la zona del centre històric i a les 19.30 hores van observar al carrer Veguer de Carcassona dos homes que coincidien amb la descripció física facilitada pel menor.\nDavant això, els agents van identificar a J.A.V.R., i E.E.E., de 23 i 37 anys, de nacionalitat espanyola, i veïns de Lleida, els quals davant la presència policial es van posar nerviosos i van manifestar que havien robat el mòbil a un menor, però que ja no el tenien perquè l'havien canviat per diverses dosis de substàncies estupefaents. Els agents van detenir a ambdós homes, com a presumptes autors d'un delicte de robatori amb violència i intimidació i van iniciar les diligències corresponents.\nÚLTIMA HORA: Mor el conductor d'un tractor en una sortida de via a la Noguera


Biblioteca Mossèn Ramon Muntanyola: VISITA DELS ALUMNES DE P-5 DE L'ESCOLA MARTI POCH\nVISITA DELS ALUMNES DE P-5 DE L'ESCOLA MARTI POCH\nVISITA DELS MÉS GRANS D'EDUCACIÓ INFANTIL DE L'ESCOLA MARTÍ POCH\nLa visita consta; de l'explicació de l'edifici de l'Antic Hospital, visita de l'arxiu, de la sala de plens i per acabar entrem a la biblioteca on explico una mica el funcionament, les normes, com estan distribuïts els espais i els llibres i per finalitzar contes, poemes i endevinalles a la sala infantil.\nÉs un grup que xerra molt i la Fina en parla meravelles del grup ! Tenen moltes inquietuds, preguntes.... tan sols de l'entrada, de l'arxiu i de la sala de plens, vam estar força estona per poder contestar individualment cada pregunta.\nA la Sala de plens, amb molt de compte, van seure a les cadires dels regidors i la del Sr. alcalde (suposadament).\nSón petits però ràpidament van entendre perquè seien, un cop al mes, els polítics. No van voler ser menys i van demanar coses per millorar l'Espluga.\nLa Mercè s'ho va apuntar al mòbil perquè va ser molt divertit el que volien; un Spa, cases pels pobres, una piscina més gran, un parc d'atraccions, carrers més amples ...Un d'ells va proposar fer una carta al Sr. Alcalde per sol.licitar-ho tot el que havien dit.\nUn cop al primer pis, el mural del Joan Turú va donar per molt, els dibuixos, la frase que hi ha escrita, i com noo... encara hi havia restes de la SUPERNIT i dels escrits del Sr. Pla, o com es feia anomenar el SENYOOOR DE LES OMBRES.\nEl funcionament de la biblioteca alguns ja el sabien, però sempre va bé recordar que no es pot córrer, ni parlar, ni menjar, ni beure i que per poder agafar llibres es necessita un carnet.\nUn cop a la sala infantil van poder escolar uns quants contes, poemes i endevinalles


patim patam patum: somni\nNo volia que la dona que estava esculpint s’assemblés a la seva. Posats a dir, ni a qualsevol dona de Botero, per molt que les seves imatges sempre li havien donat una sensació de llibertat de ser un mateix, i del dret a ser mostrat i a mostrar-se, amb tota l’exuberància dels detalls, i si molt convenia, de la sordidesa humana.\nMirant amb ull crític, va prendre els estris i es va posar a llimar, fondre, retallar, allisar, polir...una roda eterna que iniciava de nou cada matí quan s’enfrontava al tros de metall que tenia a l’estudi. El plaç d’entrega s’acostava, i la pressió l’estava encegant.\nEl matí del divendres, fermament decidit a acabar d’una vegada, va agafar la maça i va colpejar decidit allò que no li feia el pes. Va fondre els fragments sobrers i els va deixar escolar i refredar lliurement per damunt del tors sencer. Va fregar suaument el nu gairebé esquarterat. Es va abraçar a aquell tros de metall, aclucant els ulls. Somni, li posaria de nom Somni.\nAquesta és un col.laboració amb el 95è joc literari del Jesús de "Tens un racó dalt del món"\nPublicat per zel a 13:52\nEtiquetes de comentaris: somnis neuròtics\n15 de febrer de 2009 a les 19:52\n15 de febrer de 2009 a les 20:45\nBona feina! Jo també hi he participat.\n25 de febrer de 2009 a les 19:00\nSí bonic... i una mica macabre al final !\nI a més l'anomenarà somni, quin malson ! je,je.\n27 de febrer de 2009 a les 22:31\nla vida és un cercle, surt el sol i es pon, nits de lluna plena fins que l'alba ens treu del son... la vida és un cercle, i em vaig preguntant... els mesos com passen, els anys passen volant!\nla pastanaga davant de l’ase. - *Petita frase que vol explicar reaccions, respostes y conductes de l’adult cap a l’infant..* *He llegit, aquest estiu. El meu problema (realment ho és) és ...\nrelats de terror. - *De jove menjava cossos sencers. Ara, eternament vell, paladeja amb delit galtes, mugrons i carns properes a l’engonal dels segrestats.*\nd'això en faig un post\n són bojos\nbogeria no neuròtica\nde l'habitació sense encoixinar de blanc\ndels meus poemes neuròtics\nhomenatge humil a una neurosi lúcida\nmés neuròtics que jo\nneures de l'edat\nneurosi educativa (ai ai)\nneuròtica amb raó\npor no neuròtica\nens trobem a l'habitació blanca encoixinada\nmira què escric\nmira què escric de març (1) d’agost (1) de juliol (2) de maig (2) d’abril (3) de març (3) d’octubre (1) de juny (1) de febrer (1) de gener (1) de desembre (3) de setembre (2) d’agost (1) de juliol (1) de juny (1) de maig (1) d’abril (1) de març (5) de febrer (7)\npatumegen amb mi\nla neura del paint\nMapa Conceptual Hermenèutica\nPublicidad Mini BMW\nHelping the World’s Poorest, for a Change\nEL MEU ESTEL FUGAÇ\nla meva perdició, voler impossibles, no deixar res per perdut d'allò veritablement important,s'ha de protestar, encara que no t'escoltin


Misciano Castelnuovo Berardenga Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Misciano\nPer als viatgers què vulguin captar les imatges i els sons de Vagliagli, Misciano és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Misciano asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Misciano la base perfecta per a gaudir de la seva estada a Vagliagli.


Gastrocultura Mediterrània és una empresa ubicada a Barcelona, dedicada a la investigació i divulgació de la gastronomia del s. XXI, des d’un enfocament científic i tècnic.\nOferim un SUPORT INTEGRAL A EMPRESES I PROFESSIONALS per ajudar-los a afrontar els reptes de la cuina moderna i, especialment, les necessitats alimentàries específiques de diferents sectors de la població.\nEns dediquem al DISSENY I DESENVOLUPAMENT DE SOLUCIONS GASTRONÒMIQUES I CULINÀRIES INNOVADORES.\nDonem SUPORT TÈCNIC I CIENTÍFIC A PROFESSIONALS DE LA RESTAURACIÓ I LA SALUT, mitjançant les nostres diferents línies de negoci que abasten la formació i consultoria, els productes texturitzants i liofilitzats, la venda de màquines i accessoris de cuina d’última generació.\nEns encarreguem de la intermediació comercial entre proveïdors i clients que busquin un servei i / o producte innovador i de qualitat.\nParc Güell, Barcelona. Detall de “trencadís”\nAportar formació especialitzada a l’àmbit culinari, sent aquesta un element bàsic de fiabilitat i evolució.\nOferir un suport tècnic i científic a l’àmbit social i de la salut, generant activitats acadèmiques i productes específics.\nDonar suport a projectes amb visió de futur de professionals i empreses.\nApostar per la liofilització com a element de futur a la cuina.\nSubministrar productes, estris i maquinària innovadora i d’alta qualitat en l’àmbit de l’alimentació especialitzada.\nFomentar la conscienciació global de la gastronomia com a element imprescindible per a l’alimentació saludable, i per a una inevitable sostenibilitat mediambiental.\nPromoure projectes socials en l’àmbit culinari per alleujar o solucionar problemàtiques socials aplicades a diferents sectors de la població.\nEl nostre Compromís Social es tradueix en:\nDonar suport i sostenir activament projectes com el de Georgina Regàs (Museu de la Confitura), qui, a través de l’associació Diandé Àfrica, ha posat en marxa a Ziguinchor (Senegal) una cooperativa de Confitures, per tal de donar feina a les mares dels nens escolaritzats per aquesta entitat.\nDestinar part dels beneficis obtinguts de les vendes de la línia Toufoods, a col·lectius amb necessitats especials (geriàtrics i centres de salut)\nUn dels pilars fonamentals de la nostra activitat és l’intercanvi i divulgació de coneixements. Per això, Gastrocultura Mediterrània es prea de fomentar la sinergia entre professionals de diferents àmbits i reconeguda trajectòria.\nConeix els nostres socis fundadors i col·laboradors:\nBellcaire d’Urgell, Lleida, 1956. És químic i investigador, i un dels màxims experts internacionals en ciència i cuina. El 2003 comença a col·laborar amb l’equip d’investigació d’elBullitaller, estructurant el departament científic del restaurant elBulli. Entre 2004 i 2012 és el responsable del Departament d’Investigació científic-gastronòmica de la Fundació Alícia.\nHa estat comissari de l’exposició “Matèria Condensada. Cuinar ciència “(Barcelona, 2010), a més de coordinador de la Unitat UB-Bullipèdia i de “Science & Cooking ” (Harvard University).\nCol·labora amb la revista “Investigació i ciència” i entre les seves obres destaquen les col·laboracions en llibres de química amb l’editorial McGraw-Hill. Coautor juntament amb Albert i Ferran Adrià del llibre “Lèxic científic-gastronòmic” (Planeta) i autor, més recentment, de “La cuina del futur” (Ed. Tibidabo).\nRealitza la seva aportació a Gastrocultura Mediterrània amb l’objectiu que el nostre projecte pugui tenir la solidesa suficient, per introduir el coneixement culinari en la societat.\nRoma, 1970. És llicenciada en dret per la Universitat de Barcelona, i La Sapienza de Roma. Durant més de quinze anys s’ha ocupat, com a advocada i a través del seu despatx, de comerç internacional. Paral·lelament ha cultivat la seva gran passió per la gastronomia estudiant cuina a la prestigiosa escola d’hostaleria Hofmann de Barcelona.\nEl 2011 col·labora en el disseny, per a l’empresa Solé Graells, d’un catàleg complet de cocteleria, seleccionant a tot el món els millors productes, just en el moment d’auge de la cocteleria a nivell nacional, i presentant-lo en fires com Alimentària, MadridFusión i BarForum.\nHa estat cofundadora del web www.cocktailbar.es, a través de la qual s’ha encarregat de la recerca de nous productes i l’organització de workshops i cursos professionals.\nGestiona el dia a dia de l’empresa i organitza per Gastrocultura Mediterrània formacions especialitzades per xefs i bartenders, col·laborant també a nivell acadèmic amb l’escola d’hostaleria Hofmann i “World Class-Diageo Reserva”.\nPere Planaguma. Les Preses, Girona, 1975. Ha començat la seva formació en Hostaleria a l’Escola Josep Viader de Girona. Posseeix, a més, el títol de Sommelier per la Fundació Universitat Oberta de Girona. Ha continuat la seva formació al llarg dels anys en els millors restaurants del món, com elBulli i El Celler de Can Roca, on, de la mà de Joan Roca, va exercir quatre anys com a assessor gastronòmic i professor de cuina creativa. Posteriorment, va treballar com Cap de Cuina al restaurant Les Cols (**) d’Olot.\nAl Brasil, país del qual és gran coneixedor dels seus ingredients naturals, ha tingut una forta presència enRaizes Sao Paulo i Veure-o-Pes Belem do Pará (Institut Paulo Martins).\nGran coneixedor de les tècniques de cuina, des de les més tradicionals fins a les més innovadores. La seva cuina es caracteritza per la seva sobrietat i elegància, i per la sàvia elecció dels ingredients més adequats, sempre amb el màxim respecte possible a la sostenibilitat, que ell tant defensa i promou. Ha participat a Madrid Fusión, San Sebastian Gastronòmica, Slow Food Torino, RAIZES Sao Paulo etc. Stage de cuina a França, La Tour d’Argent, El Bulli. 4 cap de cuina al Celler de Can Roca.\nActualment, Pere dirigeix el seu propi restaurant, ROM, a la localitat gironina de Roses, i en Gastrocultura Mediterrània és assessor gastronòmic, col·laborant en la realització de cursos i viatges professionals, a Barcelona ia tot el món.\nContacta amb Pere:\nContacta amb Maria Grazia:\nMarcela Vargas, Administració i Biblioteca\nIrene Flores, Investigació Nous Productes\nCristina García, Investigació Nous Productes\nCarlota Portella, Tecnòloga alimentària i Nutricionista integral\nSergio Rossi, Biòleg marí\nJordi Guillem, Restaurant Lo Mam\nGaggan Anand, Xef


> Tots els productes>Jocs d'imitació>Petits mons>NINS ABRACITUS\n5 ninus de fusta de faig d'acabat natural, amb dos models diferents amb braços de corda de cotó. De 7 a 8 cm.\nEnrosca neix de l’amor d’unes persones pel treball artesanal, els materials naturals, fonamentalment fusta, el món dels nens i el joc. Inicialment vam estar en les dependències de la cooperativa social IMPULSEM, però, actualment ja funcionem en el nostra propi espai a Martorell. Avançant de mica en mica!!\nLes joguines estan inspirades en les línies pedagògiques Montessori, Pickler, Waldorf i Hengstenberg.\nAquest projecte busca enfortir el pont entre la infància i l’adult a través de la creació d’estris i espais pel el joc, el desenvolupament, l’autoconeixement i el descobriment personal.


El govern estudia excloure els nens de la limitació de les reunions | ACN | barcelona | Salut | El Punt Avui\nEl govern estudia excloure els nens de la limitació de les reunions El govern estudia excloure els nens de la limitació de les reunions El govern estudia excloure els nens de la limitació de les reunions El govern estudia excloure els nens de la limitació de les reunions + El govern estudia excloure els nens de la limitació de les reunions E-mail\nbarcelona - 28 novembre 2020 16.19 h\nNens en una escola RAMON ESTEBAN.\nEl govern estudia excloure els nens de la limitació de les reunions El govern estudia excloure els nens de la limitació de les reunions El govern estudia excloure els nens de la limitació de les reunions El govern estudia excloure els nens de la limitació de les reunions El govern estudia excloure els nens de la limitació de les reunions E-mail\n“La gran majoria dels restauradors i clients ho estan fent bé”\nIgualment, Sàmper ha comentat que després dels primers dies de reobertura de bars, restaurants i terrasses “la majoria de restauradors i clients ho estan fent bé”. “Havíem detectat algunes imatges de terrasses amb més de 10 persones i picaresca d’alguns propietaris, però són un fet minoritari”, ha constatat el conseller d’Interior. “Hi han hagut algunes sancions, però sense ser excessiu”, ha puntualitzat Sàmper, que ha afirmat que els operatius de policia municipal i Mossos d’Esquadra han tingut més “una funció empàtica i pedagògica per explicar com s’han de fer les coses”. Finalment, el conseller s’ha referit a la possibilitat de passar de tram de desescalada amb més rapidesa i ha avisat que “el canvi està supeditat a criteris purament mèdics”.\n“Només es passarà de tram si estem per sota de 0,9 de l’RT i baixant ingressos hospitalaris. Perquè això passi hem de fer les coses bé”, ha conclòs Sàmper.


Esta setmana preguntarem per una expresió prou coneguda i que tots coneixem el seu sigificat. Però estaria bé recordar-la perqué és una activitat molt recomanble i que cada vegada la practiquem menys. Sabeu i podeu explicar el significat de "PRENDRE LA FRESCA"? Vinga, animeu-se a participar que es molt fàcil.\nEn l’estiu, després d’una jornada de calor sufocant i d’haver finalitzat el treball, la gent seia a carrer a prendre la fresca. Agafaven una cadira, la treien a la porta i allí restaven xerrant a que baixara la temperatura i arribara l’hora de sopar. Una vegada sopats era quan realment es feien grups o rotgles de gent que asseguts començaven a contar històries de temps passats, anècdotes del present o simplement successos quotidians mentre els xiquet corrien, s’amagaven o es distreien en qualsevol joc, però sempre de carrer. Era el moment de relacionar-se amb el veïnat, d’oblidar-se de les penalitats del treball, de la fatiga de tot un dia agreujada pe la forta calor. I respirant un aire que anava refrescant ,amb la conversa i la serena de la nit la gent es relaxava fins que el dia es donava per finit.\nAnònim 30 de novembre de 2013 a les 10:11\nAixó es el que jo faig al estiu cuan vaig a Benilloba, sentada a la porta de casa, amb la meua mecedora , en recorda la meua infantessa, i el meu fill jugant al carrer hasta tart, aixó si es calitat de vida. Sunsi\nVEÏNS DE LA PLAÇA DEL CASTELL\nEL CODONY I LA TARDOR


Alphonse Hasselmans - Viquipèdia, l'enciclopèdia lliure\n5 març 1845\n19 maig 1912 (67 anys)\nConservatori nacional superior de música i dansa de París (1884–1912)\nLili Boulanger, Lily Laskine, Marcel Tournier, Carlos Salzedo, Marcel Grandjany, Henriette Renié i Micheline Kahn\nAlphonse Hasselmans, professor d'arpa al Conservatori d'Estrasburg] (Bibliothèque Nationale de France).\nAlphonse Hasselmans (Lieja, 5 de març de 1845 - París, 19 de maig de 1912) fou un arpista, compositor i pedagog francés, belga de naixement.\nEstudià inicialment al Conservatori d'Estrasburg, el qual dirigia son pare, el compositor Joseph Hasselmans (1814-1902), des del 1854. Continuà els seus estudis amb Gottlieb Krüger (1824-1895) a Stuttgart i amb Ange-Conrad Prumier (1820-1884) a París. Començà la seua carrera professional en l'orquestra del Théâtre Royal de la Monnaie a Brussel·les. Una sèrie de vuit concerts com a solista a París el 1877 donà lloc a diversos contractes d’actuació com a solista amb altres orquestres parisenques. A la mort de Prumier el 1884, Hasselsmans el succeí com a professor d'arpa al Conservatori de París, on tingué d'assistent a Caroline Luigini, i ocupà aquest càrrec fins a la seua mort sobtada als 67 anys. Hasselmans va formar una generació d'arpistes francesos, entre els quals alguns dels més importants del segle XX, com ara Henriette Renié, Marcel Tournier, Carlos Salzedo, Marcel Grandjany, Lily Laskine, Pierre Jamet i la italiana Ada Sassoli-Ruata. Adquirí la ciutadania francesa el 1903.\nHasselmans compongué unes quantes desenes de solos originals per a arpa, el més famós dels quals és un concert titulat La Source (La font) op. 44, i transcriví per a arpa moltes obres d'altres compositors escrites originalment per a altres instruments. També va editar importants col·leccions d'estudis de l'arpista del segle XIX Nicolas-Charles Bochsa.\nLa seua filla Marguerite (1876-1947) i el seu fill Louis (1878-1957) també foren músics: ella pianista (i durant molt de temps amant de Gabriel Fauré), i ell violoncel·lista i director d'orquestra.\n↑ Gran Enciclopedia de la Música Clásica, SARPE, vol. IV, pàg. 1277. ISBN 84-7291-226-4\n↑ Janssens, Sylvie. «Hasselmans, Alphonse». A: Die Musik in Geschichte und Gegenwart. Kassel: Bärenreiter, 2002, vol. 8 (part biogràfica), p. 827-828.\n↑ Milton Govea, Wenonah. «Hasselmans, Alphonse Jean». A: Nineteenth- and Twentieth-century Harpists: A Bio-critical Sourcebook. Westport, Connecticut: Greenwood Publishing Group, 1995, p. 121-123. ISBN 9780313278662.\nPartitures d'Alphonse Hasselmans en International Music Score Library Project\nNocturn d'Alphonse Hanselmans, interpretat per Lisa Tannebaum\nISNI: 0000 0001 0968 1517\nObtingut de «https://ca.wikipedia.org/w/index.php?title=Alphonse_Hasselmans&oldid=22392444»\nCompositors belgues del Romanticisme\nLa pàgina va ser modificada per darrera vegada el 21 nov 2019 a les 16:01.


Petites gotes fredes tremolant. Roger Casero Gumbau. Girona: Més impostos, menys ingressos, més #pobresa\nPublicat per Roger Casero Gumbau a 12.7.12


PROPER TRAINING CAMP\nSport Area Training - Training camp Barcelona > Instal·lacions > Piscina Olímpica\nUna de les magnífiques instal·lacions que contempla SportArea és precisament la piscina olímpica. Aquesta, és visitada anualment per diferents seleccions de natació i triatló d’arreu del món així com atletes de primer ordre mundial, per realitzar la preparació esportiva.\n– Piscina olímpica exterior de 50 x 25 metres.\n– Piscina climatitzada amb 27-28 graus durant tot l’any.\n– 10 carrils de 2,50 m.\nNedar a l’exterior és tot un somni al vostre abast. Quan es practica la disciplina de la natació, de vegades és molt important poder trencar amb la rutina. Realitzar l’exercici de la natació a ple hivern, per exemple, es pot considerar un luxe.\nL’aigua sense gust a clor i sentir la calor del sol mentre estàs nedant, fa que sigui un veritable plaer, no solament és especial pel nadador sino també per l’entrenador, amb vistes al mar en un entorn esportiu de primer nivell.\nGaleria fotos professionals\nGaleria fotos amateurs


La pintora Carme Llop exposa ‘Paisatges silents’ a Sant Feliu de Guíxols - Diari de Rubí\nUna de les obres que es podran contemplar a la mostra.\nL’artista rubinenca Carme Llop inaugura aquest dissabte una exposició que porta per títol ‘Paisatges silents’, a la Casa Irla de Sant Feliu de Guíxols. Es tracta d’una selecció de quadres que formen part d’un ampli treball al voltant de la natura.\nLa pintora de Rubí té una mirada pròpia cap a la natura, que transforma els paisatges en pintures i que transmeten la comunicació que Llop té amb l’entorn natural. Les obres són finestres dels constants canvis de sentits, de llum, d’ombres i colors que hi ha a la natura i que serveixen perquè l’artista local s’inspiri alhora de crear.\nLa mostra es pot visitar del 10 de juliol al 5 de setembre a la Casa Irla, ubicada a Sant Feliu de Guíxols. La inauguració serà aquest dissabte a les 19 h i comptarà amb la presència del baríton Xavier Mendoza, acompanyat per un pianista. Interpretaran Cançó de capvespre i Plujeta lleu, de Ricard Lamote, i Festeig, d’Eduard Toldrà.


El PSOE acusa els liberals europeus de "blanquejar" l'acord amb Vox a Andalusia\nPublicat 11/1/2019 12:10:53CET\nIratxe García diu que la preocupació sobre Catalunya a la UE ha "baixat moltíssim"\nLa vicepresidenta del Partit Socialista Europeu, Iratxe García, ha acusat aquest divendres el grup dels liberals europeus al Parlament Europeu (ALDE) de "blanquejar" l'acord de Cs amb el PP a Andalusia, atès que considera que Vox forma part del pacte.\nEn un esmorzar informatiu, ha criticat que el líder de l'ALDE, Guy Verhofstadt, aplaudís l'acord de Cs amb el PP perquè creu que ha obviat que Vox forma part d'aquest pacte, segons ella.\nVerhofstadt va celebrar que Cs --un dels partits que formen el grup de l'ALDE a l'Eurocambra-- pactés amb el PP per governar a Andalusia i va afirmar que l'acord s'havia tancat "sense concessions" a Vox.\nSegons García, aquestes paraules no es corresponen amb la realitat i ha afirmat que Cs formarà part del Govern d'Andalusia gràcies a un pacte amb l'extrema dreta: "Qui guanya són els escons que guanya Cs amb els pactes amb l'extrema dreta".\n"Tot el que suposi blanquejar aquest tipus de partits beneficia poc els valors europeus", ha avisat.\nAixí mateix, ha atribuït les declaracions de Verhofstadt al fet que en les properes eleccions europees Cs pot convertir-se en una de les delegacions més importants de l'ALDE, per la qual cosa "ha hagut de pensar en el seu futur grup".\nNo obstant això, ha assegurat que al Parlament Europeu "preocupa l'extrema dreta" i l'ascens de Vox a Espanya.\nFUTUR PARLAMENT EUROPEU\nL'eurodiputada socialista ha vaticinat que en les eleccions europees de maig hi haurà un important creixement dels partits euroescèptics i populistes, i ha expressat la preocupació per com pot afectar això l'activitat del Parlament Europeu i els Pressupostos de la UE.\nHa explicat que el debat sobre el proper marc pressupostari de la UE difícilment es podrà tancar abans dels comicis i que s'haurà de fer en la propera legislatura, de manera que serà el Parlament Europeu que surti d'aquestes eleccions el que decideixi com és aquest pressupost i l'extrema dreta pot tenir més influència.\nGarcía ha insistit en la necessitat de fer pedagogia per explicar a la ciutadania els beneficis de la UE i el Parlament Europeu davant el creixent de l'euroescepticisme.\n"Només amb més i millor Europa podem afrontar els desafiaments que tenim", ha reivindicat, i ha defensat que també cal autocrítica en les institucions europees de per què ha crescut el populisme contrari a la UE en els últims anys.\nPreguntada per com es viu a Brussel·les el judici pel procés sobiranista, García ha destacat que actualment "no existeix una preocupació superior sobre la qüestió catalana" al Parlament Europeu.\n"N'hi va haver en el seu moment però ha baixat moltíssim", ha assenyalat, i ha sostingut que el Govern de Pedro Sánchez treballa per normalitzar la situació a Catalunya i avançar en el diàleg amb la Generalitat.